ΓΡΑΠΤΗ ΕΡΩΤΗΣΗ E-1635/00

υποβολή: Theresa Villiers (PPE-DE) προς την Επιτροπή

(29 Μαΐου 2000)

Θέμα: Προτάσεις σχετικά με το ΦΠΑ

Λαμβάνονταςπόψη τις προτάσεις της Επιτροπής σχετικά με το ΦΠΑ που παρουσιάσθηκαν στη συνεδρίαση του ECOFIN την Δευτέρα 8 Μαΐου, μπορεί η Επιτροπή να απαντήσει στα ακόλουθα ερωτήματα:

1. Μπορεί η Επιτροπή να διευκρινίσει την πρότασή της του 1996, η οποία παρουσιάσθηκε από τον Επίτροπο Mario Monti, για την προώθηση κοινού συστήματος ΦΠΑ με πλήρη εναρμόνιση των κανόνων και συντελεστών ΦΠΑ;

2. Δοθέντος ότι η Επιτροπή παραδέχθηκε ότι το εν λόγω σχέδιο δεν είναιλοποιήσιμο πολιτικά ή πρακτικά, προτίθεται να εγκαταλείψει επίσημα όλα τα σχέδια για την καθιέρωση κοινού συστήματος ΦΠΑ βασιζόμενου στο έγγραφο Monti του 1996;

3. Εάν η Επιτροπή δεν προτίθεται να αποστασιοποιηθεί από τις προτάσεις του 1996, μπορεί να διευκρινίσει τα ακόλουθα σημεία που προκύπτουν από αυτές:

α) Η πλήρης εφαρμογή του κοινού συστήματος ΦΠΑ απαιτεί την εφαρμογή ομοιόμορφου συστήματος απαλλαγών από όλες τις χώρες;

β) Το ΗΒ θα έχει τη δυνατότητα να διατηρήσει το σύστημα μηδενικού συντελεστή για ορισμένα προϊόντα;

γ) Μπορεί ναπάρξουν περιπτώσεις όπου οι προτεινόμενοι νέοι κανόνες κοινού συστήματος ΦΠΑ θα απαιτούσαν την επιβολή ΦΠΑ στο ΗΒ επί των βιβλίων, των τροφίμων ή των παιδικών ρούχων;

Απάντηση του κ. Bolkestein εξ ονόματος της Επιτροπής

(5 Ιουλίου 2000)

Καταρχάς πρέπει να τονιστεί ότι η Επιτροπή εξακολουθεί να θεωρεί ότι η εσωτερική αγορά μπορεί να λειτουργήσει και θα λειτουργήσει καλύτερα με ένα σύστημα ΦΠΑ στηριγμένο στη φορολόγηση στο κράτος μέλος καταγωγής, τόσο για τη διοικητική απλούστευση (και, κατά συνέπεια, τη μείωση του κόστους για τις επιχειρήσεις) όσο και για τη μικρότερη ευαισθησία στην απάτη (οπότε θα διασφαλιζόταν καλύτερα η σταθερότητα των φορολογικών εσόδων). Με τη θέσπιση του σημερινού μεταβατικού καθεστώτος, το Συμβούλιο επιβεβαίωσε την δέσμευσή του για το σύστημα του τύπου αυτού.

Επομένως, η Επιτροπή δεν σκοπεύει σε καμία περίπτωση να εγκαταλείψει την ιδέα οριστικού συστήματος φορολόγησης σύμφωνα με τις κατευθύνσεις που εκτίθενται στο πρόγραμμά πουπέβαλε το 1996 για ένα κοινό σύστημα ΦΠΑ(1). Εντούτοις, πρέπει επίσης να αναγνωριστεί ότι το σημερινό κλίμα και οι σημερινές συνθήκες δεν ευνοούν ταχεία πρόοδο προς την απαιτούμενη μεγαλύτερη εναρμόνιση των συντελεστών ΦΠΑ και της νομοθεσίας και δεν είναι βέβαιο ότι θα συντελεσθεί ουσιαστική πρόοδος προς την κατευθυνση ενός τέτοιου καθεστώτος στο εγγύς μέλλον. Για το λόγο αυτό και για τη βελτίωση της λειτουργίας της εσωτερικής αγοράς βραχυπρόθεσμα, η Επιτροπή θεωρεί απαραίτητο να επανεξετάσει το πρόγραμμα πουποβλήθηκε το 1996 και να καθορίσει βιώσιμη στρατηγική που να προσανατολίζεται σε τέσσερις κύριους στόχους, δηλαδή στην απλούστευση και στον εκσυγχρονισμό των τρεχόντων κανόνων, στην περισσότερο ομοιόμορφη εφαρμογή των τρεχουσών διατάξεων και στη στενότερη διοικητική συνεργασία.

Ο στόχος μιας τέτοιας επανεξέτασης είναι να δοθεί νέα ώθηση στο πλαίσιο του Συμβουλίου ώστε να επέλθουν οι απαραίτητες βελτιώσεις στο τρέχον σύστημα το συντομότερο δυνατόν. Εντούτοις, αυτό θα καταστεί φυσικά δυνατό μόνον εάν όλα τα κράτη μέλη προτίθενται να εξετάσουν την τροποποίηση του εθνικού τους συστήματος ΦΠΑ (και, ενδεχομένως, να αποδεχθούν τη μείωση του μεγάλου αριθμού ειδικών καθεστώτων, επιλογών, παρεκκλίσεων πουπάρχουν αυτή τη στιγμή).

Η Επιτροπή θα πρέπει να επανεξετάσει, σε εύθετο χρόνο, τους όρους που θα απαιτηθούν για τη μετάβαση στο οριστικό σύστημα. Είναι σαφώς πολύ πρόωρο να καθοριστεί ποιοί θα είναι οι όροι αυτοί, αλλά πρέπει να τονιστεί ότι το σύστημα μηδενικού συντελεστή που εφαρμόζεται στο Ηνωμένο Βασίλειο είναι μεταβατικό μέτρο μέχρι τη θέσπιση του κοινού καθεστώτος ΦΠΑ.

(1) COM(96)328 τελικό.